IMISLab/GreekWikipedia huggingface dataset:
Λονς-λε-Σωνιέ

Η Λονς-λε-Σωνιέ (γαλλικά: Lons-le-Saunier) είναι η πρωτεύουσα του νομού Ζυρά στην περιοχή Βουργουνδία-Φρανς-Κοντέ. Είναι τμήμα της πολιτιστικής και ιστορικής περιοχής της Φρανς-Κοντέ. Η πόλη βρίσκεται σε υψόμετρο 243 μέτρων. Έχει 17.459 κατοίκους σε αστική περιοχή 58.674 κατοίκων. Η πόλη οφείλει το όνομά της στις αλμυρές πηγές της, τις οποίες εκμεταλλεύτηκαν για πρώτη φορά οι Ρωμαίοι. Οι κάτοικοι ονομάζονται Λεντονιάν.

 Η πόλη είναι η πρωτεύουσα του νομού Ζυρά, στα νοτιοανατολικά της διοικητικής περιοχής Βουργουνδία-Φρανς-Κοντέ και βρίσκεται 340,82 χιλιόμετρα κατ' ευθεία γραμμή νοτιοανατολικά του Παρισιού.Βρίσκεται στο κέντρο της περιοχής Ρεβερμόν, στους πρόποδες του πρώτου οροπεδίου της οροσειράς Ζυρά. Η οροσειρά εκτείνεται προς τα ανατολικά και τα νότια, ενώ στα δυτικά βρίσκεται η πεδιάδα της Μπρες και στα βόρεια εκτεταμένοι αμπελώνες. Τη διαρρέει ο ποταμός Βαλιέρ, σε μεγάλο τμήμα του καλυμμένος. Η αμπελουργική περιοχή στα βόρεια της πόλης είναι ιδιαίτερα γνωστή και περιλαμβάνει τους αμπελώνες των κοινοτήτων Λ'Ετουάλ, Σατώ-Σαλόν και Αρμπουά. Στα νοτιοανατολικά της πόλης βρίσκεται η δημοφιλής τουριστική περιοχή της οροσειράς Ζυρά, με τα αξιοθέατα της, όπως οι λίμνες Σαλαίν, Κλαιρβώ και Βουγκλάν, καθώς και ορεινά θέρετρα, όπως τα Πρενοβέλ και Λε Ρους. Αυτή η περιοχή είναι γνωστή από την προϊστορία, η ίδρυση της πόλης χρονολογείται τουλάχιστον στο 100 π.Χ. όταν στην περιοχή κυριαρχούσαν οι Σηκουανοί, μέχρι τη Ρωμαϊκή κατάκτηση το 52 π.Χ.. Τα αλατωρυχεία της περιοχής τα είχαν ήδη εκμεταλλευτεί αρχικά οι Ρωμαίοι και αργότερα αποτέλεσαν πηγή πλουτισμού των οίκων της Βουργουνδίας, της Βιέν και του Σαλόν που κυριαρχούσαν στα εδάφη από τον Μεσαίωνα, αλλά και πολλών αβαείων. Η βαρονία της Λονς ενοποιήθηκε το 1400 υπό τον οίκο Σαλόν-Αρλαί με τον Λουδοβίκο Α' και τον γιο του Ιωάννη Γ' του Αρλαί. Μετά από αυτούς, οι βαρώνοι της Λονς είναι πρίγκιπες του Πριγκιπάτου της Οράγγης, όπως ο Φιλιβέρτος γεννημένος στις Λονς στις 18 Μαρτίου 1502. Κατά τη διάρκεια της Γαλλικής Επανάστασης, η πόλη έφερε προσωρινά το όνομα Φρανσιάντ. Η πόλη έγινε πρωτεύουσα του νομού Ζυρά με το νόμο της 2ας Πλυβιόζ έτος VIII, σύμφωνα με το Γαλλικό Επαναστατικό Ημερολόγιο (29 Μαρτίου 1800). Το ιαματικό κέντρο Λεντόνια, που βρίσκεται στο πάρκο της πόλης, είναι γνωστό από το 1892. Κατά τη διάρκεια του Β' Παγκοσμίου Πολέμου, η πόλη απελευθερώθηκε στις 2 Σεπτεμβρίου 1944 από τα συμμαχικά στρατεύματα που αποβιβάστηκαν στην Προβηγκία. Στο Λονς-λε-Σωνιέ υπάρχουν πολλές βιομηχανίες γαλακτοκομικών προϊόντων, εδώ παράγεται το γνωστό τυρί La vache qui rit. Επιπλέον, η περιοχή είναι γνωστή για την αμπελουργία από το Μεσαίωνα, ανήκει στην περιοχή των αμπελώνων Ζυρά με μεγάλη παραγωγή κρασιού. Αξιοθέατα στη Λονς-λε-Σωνιέ και την περιοχή της (Γαλλικά) Επίσημος ιστότοπος
Παγκύπριο πρωτάθλημα ποδοσφαίρου γυναικών 2008-09

Το Παγκύπριο πρωτάθλημα ποδοσφαίρου γυναικών 2008-09 αποτέλεσε το 11ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 1η φορά στην ιστορία της.

 Στο παγκύπριο πρωτάθλημα ποδοσφαίρου γυναικών 2008-09 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2009-10. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα. Η βαθμολογία του πρωταθλήματος ήταν: Πηγή: Πρωτάθλημα Γυναικών 08/09 Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Σημείωση:1Η Αθλητική Ένωση Αμμοχώστου και η Εληά Λυθροδόντα έχουν από ένα μηδενισμό.2Ο ΑΠΟΕΛ αποχώρησε πριν την έναρξη του Πρωταθλήματος. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Πηγή: Πρωτάθλημα Γυναικών 09/10 Α΄ κατηγορία ποδοσφαίρου ανδρών Κύπρου 2008-09 Κύπελλο Κύπρου ποδοσφαίρου γυναικών 2008-09
Σιλολάνιο

To σιλολάνιο (αγγλικά silolane) είναι οργανική ετεροκυκλική χημική ένωση, που περιέχει άνθρακα, υδρογόνο και πυρίτιο, με μοριακό τύπο C4H10Si. Είναι ένα οργανικό ετετροκυκλικό σιλάνιο, που το μόριό του αποτελείται από έναν πενταμελή δακτύλιο, με τέσσερα (4) άτομα άνθρακα και ένα (1) άτομο πυριτίου. Εκτός από τη «μητρική» ένωση, ο όρος σιλολάνιο μπορεί να αναφέρεται και σε μια σειρά «θυγατρικών» ή «υποκατεστημένων» παραγώγων, που περιέχουν έναν (τουλάχιστον) σιλολανικό δακτύλιο, δηλαδή πενταμελή δακτύλιο με τέσσερα (4) άτομα άνθρακα, ένα (1) άτομο πυριτίου, και κανένα διπλό δεσμό.

 Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7 SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999 «Ασκήσεις και προβλήματα Οργανικής Χημείας» Ν. Α. Πετάση 1982 Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991 Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991 Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985 Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983 Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986 Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985 Διαδικτυακοί τόποι που αναφέρονται στις «Αναφορές και παρατηρήσεις».
Ομάδα Βίσεγκραντ

Η ομάδα Βίσεγκραντ, γνωστή και ως χώρες του Βίσεγκραντ, είναι μια συμμαχία η οποία απαρτίζεται από τέσσερα κράτη της Κεντρικής Ευρώπης, την Τσεχία, την Ουγγαρία, την Πολωνία και τη Σλοβακία, με σκοπό την προώθηση της ευρωπαϊκής ολοκλήρωσής τους, καθώς και την υποστήριξη της στρατιωτικής, οικονομικής και ενεργειακής μεταξύ τους συνεργασίας. Έχουν συχνά κοινές γραμμές πλεύσης στην πολιτική, ενώ εμπλέκονται ως αρωγοί και σε πολιτιστικά, επιστημονικά και τουριστικά θέματα. Η ομάδα προήλθε σε μια σύνοδο κορυφής των αρχηγών κρατών και κυβερνήσεων της Τσεχοσλοβακίας, της Ουγγαρίας και της Πολωνίας που πραγματοποιήθηκε στην ουγγρική καστροπολιτεία του Βίσεγκραντ, στις 15 Φεβρουαρίου του 1991 (δεν πρέπει να συγχέεται με το Βίσεχραντ, ένα κάστρο δίπλα στον ποταμό Μολδάβα στην Πράγα, την πρωτεύουσα της Τσεχίας, ή με την πόλη Βίσεγκραντ στη νοτιοανατολική Βοσνία και Ερζεγοβίνη). Η Τσεχία και η Σλοβακία έγιναν μέλη της συμμαχίας μετά τη διάλυση της ενωμένης Τσεχοσλοβακίας το 1993. Τα τέσσερα μέλη της Ομάδας Βίσεγκραντ εντάχθηκαν στην Ευρωπαϊκή Ένωση την όλα την 1η Μαΐου του 2004.

 Η ονομασία της ομάδας, όπως και ο τόπος της συνάντησης που επιλέχθηκε, προέρχεται από τη συνεδρίαση των ηγετών της Βοημίας (Τσεχία), της Πολωνίας και της Ουγγαρίας στο Βίσεγκραντ το 1335. Ο Κάρολος Α΄ της Ουγγαρίας, ο Κάζιμιρ Γ΄ της Πολωνίας και ο Ιωάννης της Βοημίας συμφώνησαν να δημιουργήσουν νέες οδούς για το εμπόριο (ως τελωνειακή ένωση) για να παρακάμψουν τους εμπορικούς δρόμους και τα προνόμια της Βιέννης και να αποκτήσουν ευκολότερη πρόσβαση σε άλλες ευρωπαϊκές αγορές. Επικυρώθηκε επίσης η αναγνώριση της κυριαρχίας της Τσεχίας επί του Δουκάτου της Σιλεσίας. Μια δεύτερη συνάντηση έλαβε χώρα στο 1339, όπου αποφασίστηκε ο διάδοχος του βασιλικού θρόνου της Πολωνίας σε περίπτωση που ο Κάζιμιρ Γ΄ θα πέθαινε χωρίς να έχει αρσενικό διάδοχο. Το 1991 η συμμαχία αυτή αναβίωσε από την συμφωνία σε σύνοδο κορυφής των τότε αρχηγών της Ουγγαρίας, της Πολωνίας και της Τσεχοσλοβακίας, στην γραφική ουγγρική πόλη Βίσεγκραντ, προχωρώντας σε περιφερειακή και πολιτική συνεργασία. Οι σύγχρονες ονομασίες που χρησιμοποιούνται για την Ομάδα Βίσεγκραντ από τα κράτη μέλη της είναι στα τσεχικά Visegrádská čtyřka ή Visegrádská skupina, στα ουγγρικά Visegradi Együttműködés ή Visegradi négyek, στα πολωνικά Grupa Wyszehradzka και στα σλοβακικά Vyšehradská skupina ή Vyšehradská štvorka. Σε ορισμένες περιπτώσεις αναφέρεται ως Τρίγωνο Βίσεγκραντ και αφορά την περίοδο κατά την οποία οι χώρες της συμμαχίας ήταν τρεις, όμως έχει χρησιμοποιηθεί και μετά τη διάλυση της Τσεχοσλοβακίας το 1993. Ουγγαρία (από το 1991) Πολωνία (από το 1991) Τσεχοσλοβακία (1991-1993) αντικαταστάθηκε από Σλοβακία (από το 1993) Τσεχία (από το 1993) Επίσημος ιστότοπος
Ζιλμάρ

Ο Ζιλμάρ Ντος Σάντος Νέβες (Gylmar dos Santos Neves, πορτογαλικά: [ʒiwˈmaɾ duˈsɐ̃tus ˈnˈvis] , 22 Αυγούστου 1930 – 25 Αυγούστου 2013), γνωστός ως Ζιλμάρ, ήταν Βραζιλιάνος ποδοσφαιριστής που αγωνιζόταν ως τερματοφύλακας. Θεωρείται ως ο καλύτερος στην θέση στη χώρα του όλων των εποχών και εκλέχθηκε ο καλύτερος στη θέση του για τη Βραζιλία στον 20ό αιώνα και 11ος στον κόσμο στις εκλογές της IFFHS.

 Ο Ζιλμάρ ξεκίνησε την καριέρα του στη Ζαμπακουάρα, έναν μικρό σύλλογο στη γενέτειρά του, το Σάντος. Εκεί παρέμεινε για λιγότερο από ένα χρόνο πριν μεταπηδήσει στην Κορίνθιανς, με την οποία έπαιξε τη δεκαετία 1951–61. Κατέκτησε με την ομάδα τρία κρατικά (πολιτειακά) πρωταθλήματα Παουλίστα.Έγινε διεθνής το 1953 αλλά δεν ήταν στην εθνική του Παγκοσμίου Κυπέλλου του 1954. Το 1956 ήταν ο τερματοφύλακας της θερινής περιοδείας της Βραζιλίας στην Ευρώπη, όταν η αμυντική στρατηγική τους είχε μεγάλα κενά στο κέντρο. Σε φιλικό αγώνα με την Αγγλία κερδίζοντας με 4–2, ο Ζιλμάρ κατάφερε να αποκρούσει δύο πέναλτι. Έτσι καθιερώθηκε σαν βασικός στην ομάδα επόμενου Παγκοσμίου Κυπέλλου, που κατέκτησε για πρώτη φορά η χώρα του. Σε εκείνο τη διοργάνωση δέχτηκε μόνο τέσσερα τέρματα σε έξι αγώνες. Σε μια από τις πιο διάσημες φωτογραφίες του Παγκοσμίου Κυπέλλου του 1958 που έγινε στη Σουηδία, ο Ζιλμάρ παρηγορεί τον Πελέ που κλαίει στην αγκαλιά του συγκινημένος από την κατάκτηση του Κυπέλλου που κατέκτησε η σελεσάο. Στον τελικό η Βραζιλία νίκησε με 5–2 τη Σουηδία.Το 1961 ο Ζιλμάρ έφυγε από την Κορίνθιανς και επέστρεψε στη γενέτειρά του και στη νέα μεγάλη δύναμη, την Σάντος. Με τη Σάντος κατέκτησε δύο Κόπα Λιμπερταδόρες, δύο Διηπειρωτικά Κύπελλα, πέντε εθνικά πρωταθλήματα Βραζιλίας και πέντε πρωταθλήματα Παουλίστα. Αγωνίστηκε σε δύο ακόμα Παγκόσμια Κύπελλα, το 1962 και το 1966 και κερδίζοντας το τρόπαιο δύο συνεχόμενες φορές, έγινε ο μόνος τερματοφύλακας που κατάφερε κάτι τέτοιο. Με την εθνική Βραζιλίας αγωνίστηκε 94 φορές, με την οποία γνώρισε την ήττα μόλις σε 16 αγώνες, και δέχθηκε 100 τέρματα. Επί σειρά ετών διετέλεσε και αρχηγός της "σελεσάο". Το 1998 τιμήθηκε με το Τάγμα Αξίας της FIFA. Κορίνθιανς Καμπεονάτο Παουλίστα (3) : 1951, 1952, 1954Σάντος Taça Brazil (4) : 1962, 1963, 1964, 1965 Τουρνουά Ρομπέρτο Γκόμες Πεντρόσα : 1968 Καμπεονάτο Παουλίστα (5) : 1962, 1964, 1965, 1967, 1968 Κόπα Λιμπερταδόρες (2) : 1962, 1963 Διηπειρωτικό Κύπελλο (2) : 1962, 1963Βραζιλία Παγκόσμιο Κύπελλο (2) : 1958 , 1962Ατομικές διακρίσεις IFFHS : 11ος καλύτερος τερματοφύλακας του 20ού αιώνα Τάγμα Αξίας της FIFA (Ordre du mérite de la FIFA) : 1998
Παχτούρι Τρικάλων

Το Παχτούρι είναι ορεινό χωριό του Νομού Τρικάλων στον Δήμο Πύλης. Υπαγόταν διοικητικά, μέχρι την 31η Δεκεμβρίου 2010, στην Κοινότητα Νεράιδας, της οποίας και ήταν Κοινοτικό Διαμέρισμα. Από 1η Ιανουαρίου 2011 το Παχτούρι υπάγεται στο Δήμο Πύλης.

 Η Κοινότητα Παχτουρίου ιδρύθηκε στις 31 Αυγούστου 1912, με τη δημοσίευση του Βασιλικού Διατάγματος στην Εφημερίδα της Κυβερνήσεως (Φ.Ε.Κ. αρ.261 τ.Α' της 31/08/1912). Στην τότε Κοινότητα Παχτουρίου προσαρτήθηκαν και οι οικισμοί Δοβρόι και Μονή Αγίου Γεωργίου, με τον δεύτερο να καταργείται το 1928 και τον πρώτο να διατηρείται και να μετονομάζεται σε Αετός το 1955. Το Φεβρουάριο του 1963 το Παχτούρι μετονομάζεται σε Λαμπρινό και αντιστοίχως η Κοινότητα Παχτουρίου σε Κοινότητα Λαμπρινού. Το Νοέμβριο του ίδιου έτους, όμως, η συγκεκριμένη απόφαση ανακαλείται και έτσι το χωριό ονομάζεται ξανά Παχτούρι. Με την εφαρμογή του σχεδίου "Καποδίστριας" το 1997, η Κοινότητα Παχτουρίου καταργείται και συνενώνεται μαζί με τις Κοινότητες Αρματολικού, Κορυφής και Νεράιδας σε μία, αποτελώντας την Κοινότητα Νεράιδας. Το 2010, με την εφαρμογή του σχεδίου "Καλλικράτης", η Κοινότητα Νεράιδας καταργήθηκε και πλέον το Παχτούρι υπάγεται διοικητικά στο Δήμο Πύλης. Ο Μορφωτικός-Εκπολιτιστικός Σύλλογος "Αδελφότητα Παχτουριωτών Τρικάλων", που ιδρύθηκε το 1936. Ο Πανθεσσαλικός Σύλλογος Παχτουριωτων Βόλου "Ο Άγιος Νικόλαος" , που ιδρύθηκε το 1974. Ο σεισμός της 1ης Μαΐου 1967: Την 1η Μαΐου 1967 το χωριό επλήγη από ισχυρή σεισμική δόνηση. Περίπου στις 09:00 και ενώ όλοι σχεδόν οι κάτοικοι του χωριού βρίσκονται στο εκκλησάκι του Αγίου Γεωργίου, όπου συμμετείχαν στη θεία λειτουργία για τον εορτασμό του Αγίου, εκδηλώθηκε ισχυρή σεισμική δόνηση. Σχεδόν το σύνολο των κτηρίων του χωριού κατέρρευσε. Υπήρξε μόνο ένας ηλικιωμένος νεκρός στο χωριό, ο Χρήστος Τσιρογιάννης.
Βραβεία της Ένωσης Κριτικών Κινηματογράφου του Λος Άντζελες 1985

Τα 11α Βραβεία της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Association Awards), απονεμήθηκαν για να τιμήσουν την καλύτερη κινηματογραφική παραγωγή του 1985.

 Καλύτερη Ταινία: Brazil Επιλαχών: Πέρα από την Αφρική Καλύτερη Σκηνοθεσία: Terry Gilliam – Brazil Επιλαχών: Ακίρα Κουροσάβα – Ran Α' Ανδρικός Ρόλος: Γουίλιαμ Χαρτ – Kiss of the Spider Woman Επιλαχών: Τζακ Νίκολσον – Prizzi's Honor Α' Γυναικείος Ρόλος: Μέριλ Στριπ – Πέρα από την Αφρική Επιλαχών: Whoopi Goldberg – The Color Purple Β' Ανδρικός Ρόλος: John Gielgud – Plenty και The Shooting Party Επιλαχών: William Hickey – Prizzi's Honor Β' Γυναικείος Ρόλος: Αντζέλικα Χιούστον – Prizzi's Honor Επιλαχών: Oprah Winfrey – The Color Purple Καλύτερο Σενάριο: Terry Gilliam, Charles McKeown και Tom Stoppard - Brazil Επιλαχών: Richard Condon και Janet Roach – Prizzi's Honor Καλύτερου Διευθυντή Φωτογραφίας: David Watkin – Out of Africa Καλύτερη Μουσική: Toru Takemitsu – Ran Επιλαχών: Mark Isham - Trouble in Mind Καλύτερη Ξενόγλωσση Ταινία (tie): The Official Story (La historia oficial) • Αργεντινή Ran • Japan/France Experimental/Independent Film/Video Award: Rosa von Praunheim – Horror Vacui Βραβείο Νέας Γενιάς: Λόρα Ντερν Επιλαχών: Whoopi Goldberg Βραβείο Επιτευγματος Καριέρας: Ακίρα Κουροσάβα Ειδικό Βραβείο: Claude Lanzmann - Shoah Ο Επίσημος ιστότοπος
The Very Beast of Dio Vol. 2

The Very Beast of Dio Volume 2 είναι ο τίτλος της συλλογής τραγουδιών του αμερικανικού χέβι μέταλ συγκροτήματος Dio, η οποία κυκλοφόρησε το Οκτώβριο του 2012 μέσω της δισκογραφικής εταιρείας "Niji Entertainment Group". Στη συλλογή περιλαμβάνονται τραγούδια από τα τέσσερα τελευταία στούντιο άλμπουμ του συγκροτήματος τα οποία κυκλοφόρησαν από το 1996 μέχρι το 2004, όπως και το τραγούδι "Electra" το οποίο προοριζόταν για το δίσκο "Magica II & III", του οποίου η κυκλοφορία δεν πραγματοποιήθηκε, λόγω του θανάτου του ηγέτη του συγκροτήματος, Ρόνι Τζέιμς Ντίο.

 1. Killing the Dragon (Dio, Bain) - 4:25 2. Push (Dio, Bain, Goldy) - 4:08 3. The Eyes (Dio, Goldy) - 6:27 4. Along Comes a Spider (Dio, Bain, Aldrich) - 3:32 5. Better in the Dark (Dio, Bain) - 3:43 6. Fever Dreams (Dio) - 4:37 7. Black (Dio, Appice, Grijalva, Pilson) - 3:06 8. Feed my Head (Dio, Goldy) - 5:39 9. Shivers (Dio, Goldy) - 4:15 10. Hunter of the Heart (Dio, Grijalva, Appice) - 5:15 11. One More for the Road (Dio, Goldy) - 3:18 12. Lord of the Last Day (Dio) - 4:04 13. Electra (Dio) - 6:26 14. As Long as It's Not About Love (Dio, Goldy) - 6:04 15. This Is Your Life (Dio, Grijalva) - 3:18 16. Metal Will Never Die - 5:20 17. The Prisoner of Paradise (Dio, Goldy) - 4:01 The Very Beast of Dio Vol.2 (άλμπουμ) Επίσημη κυκλοφορία: 9 Οκτωβρίου 2012 Οι μουσικοί οι οποίοι συμμετείχαν στις ηχογραφήσεις των τραγουδιών που συμπεριλαμβάνονται στο "The Very Beast of Dio Vol.2 είναι οι εξής: Ρόνι Τζέιμς Ντίο - φωνητικά Γκρεγκ Γκόλντι - κιθάρα Νταγκ Όλντρικ - κιθάρα Τρέισι Τζι - κιθάρα Σκοτ Γουόρεν - πλήκτρα Τζίμι Μπέην - μπάσο Λάρι Ντένισον - μπάσο Τζεφ Πίλσον - μπάσο Βίνι Άπις - τύμπανα Σάιμον Ράιτ - τύμπανα The Very Beast of Dio, Vol. 2 - Dio | Songs, Reviews, Credits | AllMusic Dio - The Very Beast of Dio Vol. 2 - Encyclopaedia Metallum DIO: The Very Beast Of Dio Chart Positions Revealed; More DIO DISCIPLES US Dates Confirmed Ultratop
Κύπελλο Κύπρου πετοσφαίρισης ανδρών 1987-88

Το Κύπελλο Κύπρου 1987-88 ήταν η 14η έκδοση του Κυπέλλου Κύπρου (11η υπό την αιγίδα της Κυπριακή Ομοσπονδία Πετοσφαίρισης). Νικήτρια ήταν η Ανόρθωση για 6η φορά στην ιστορία της.

 Στον τελικό προκρίθηκαν η Ανόρθωση και η Νέα Σαλαμίνα. Ο τελικός διεξήχθη στο Λευκόθεο Κλειστό Γυμναστήριο. Νικήτρια ήταν η Ανόρθωση με σκορ 3-0 σετ. «Ιστορία του κυπριακού βόλλεϋ: Χρυσή Βίβλος Ανδρών». www.volleyball.org.cy. ΚΟΠΕ. Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 14 Φεβρουαρίου 2016.
Χέντβιχ της Βυρτεμβέργης

Η Χέντβιχ, γερμ.: Hedwig von Württemberg (15 Ιανουαρίου 1547, Βασιλεία - 4 Μαρτίου 1590, Μάρμπουργκ) από τον Οίκο της Βυρτεμβέργης ήταν κόρη του δούκα της Βυρτεμβέργης και με τον γάμο της έγινε λαντγκραβίνα της Έσσης-Μάρμπουργκ.

 Ήταν η πρώτη κόρη του Χριστόφορου δούκα της Βυρτεμβέργης (1515–1568) και της Άννας-Μαρίας των Χόεντσολερν (1526–1589), κόρης του Γεωργίου μαργράβου του Βραδεμβούργου-Άνσμπαχ-Κούλμπαχ. Παντρεύτηκε στις 10 Μαΐου 1563 στη Στουτγκάρδη τον Λουδοβίκο Δ΄ λάντγκραβο της Έσσης-Μάρμπουργκ (1537-1604). Ως αυστηρή Λουθηρανή είχε σημαντική επιρροή στον άνδρα της. Ως αποτέλεσμα, παρέμεινε με τον δούκα της Βυρτεμβέργης σε στενή θρησκευτική ένωση, αλλά επίσης ήρθε σε αντιπαράθεση με τον αδελφό του Γουλιέλμο Δ΄, ο οποίος ήθελε να ενώσει όλες τις προτεσταντικές δυνάμεις στη Γερμανία. Η Χέντβιχ απεβίωσε το 1590 και τάφηκε δίπλα στον άνδρα της κάτω από το ίδιο μνημείο, με το άγαλμά της στην εκκλησία της Αγ. Μαρίας στο Mάρμπουργκ. Παντρεύτηκε το 1563 τον Λουδοβίκο Δ΄ λάντγκραβο της Έσσης-Μάρμπουργκ. Δεν απέκτησαν απογόνους. Wilhelm Münscher: Versuch einer Geschichte der hessischen reformirten Kirche σελ. 34
Διαμόρφωση συχνότητας

Η διαμόρφωση συχνότητας (FM - Frequency Modulation) είναι μία αναλογική διαμόρφωση σήματος. Στην διαμόρφωση συχνότητας η συχνότητα του υψίσυχνου σήματος (φέρον κύμα) μεταβάλλεται ανάλογα με το πλάτος του σήματος πληροφορίας (ακουστικό σήμα). Το διαμορφωμένο σήμα που προκύπτει έχει σταθερό πλάτος άλλα μεταβαλλόμενη συχνότητα και μοιάζει να παρουσιάζει «πυκνώματα» και «αραιώματα». Ο τρόπος με τον οποίο το πλάτος του ακουστικού σήματος επηρεάζει το φέρον είναι ο εξής. Όπου το ακουστικό σήμα έχει μεγάλο πλάτος έχουμε αύξηση της συχνότητας του φέροντος και όπου το ακουστικό σήμα έχει μικρό πλάτος έχουμε μείωση της συχνότητας του φέροντος.

 Ένα διαμορφωμένο κατά συχνότητα (FM) σήμα περιγράφεται από την παρακάτω σχέση: y = A η μ [ ( 2 π F t ) + K σ υ ν ( 2 π f t ) ] {\displaystyle y=\mathbf {A\eta \mu [(2\pi Ft)+K\sigma \upsilon \nu (2\pi ft)]} } όπου F η συχνότητα του φέροντος σήματος, f η συχνότητα του σήματος πληροφορίας, Α το πλάτος (σε Volt) του φέροντος σήματος και Κ ένας συντελεστής της διαμόρφωσης συχνότητας,FM (αδιάστατο μέγεθος). Η κύρια εφαρμογή της διαμόρφωσης συχνότητας (FM) είναι στην ραδιοφωνία. Η τεχνική αυτή έχει το μεγάλο πλεονέκτημα ότι επηρεάζεται ελάχιστα από παράσιτα γι' αυτό έχει επικρατήσει στις περισσότερες εφαρμογές έναντι της παλαιότερης διαμόρφωσης κατά πλάτος (ΑΜ amplitude modulation). Απαιτεί όμως υψηλότερες συχνότητες φέροντος σήματος γι' αυτό σε εκπομπές σε χαμηλότερες ζώνες όπως στα μακρά και στα μεσαία κύματα χρησιμοποιείται ακόμα η ΑΜ. Η διαμόρφωση FM χρησιμοποιείται επίσης στην διαμόρφωση του ήχου στο αναλογικό τηλεοπτικό σήμα (το σήμα εικόνας είναι διαχωρισμένο και διαμορφώνεται με διαμόρφωση ΑΜ). Διαμόρφωση Συχνότητας Διαμόρφωση Συχνότητας Εκπομπή FM και ανίχνευση σήματος Φυσική Κατεύθυνσης Γ' Λυκείου - ΟΕΔΒ Εκπομπή και λήψη Ραδιοφωνικού σήματος, Γ τάξη ΕΠΑΛ - ΟΕΔΒ
Μπόουλινγκ

Το μπόουλινγκ είναι ένα άθλημα στο οποίο οι παίκτες προσπαθούν να κερδίσουν πόντους ρίχνοντας μια μπάλα μπόουλινγκ σε μία επίπεδη επιφάνεια, προκειμένου να ρίξουν κάτω αντικείμενα που ονομάζονται κορίνες. Υπάρχουν πολλά είδη μπόουλινγκ, με το αρχαιότερο αυτό που προέρχεται από την αρχαία Ινδία. Ρίζες έχει και στην αρχαία Φινλανδία, στην Υεμένη και πολύ αργότερα το 300 μ.Χ στη Γερμανία. Στην Αμερική το πιο διαδεδομένο είδος μπόουλινγκ είναι μάλλον το παιχνίδι με δέκα κορίνες της Βόρειας Αμερικής. Αυτό το παιχνίδι παίζεται παντού στον κόσμο, τόσο από επαγγελματίες όσο και από ερασιτέχνες, αναδεικνύοντας το σε μία από τις πιο συμμετοχικές δραστηριότητες.

 Τα είδη μπορούν να χωριστούν σε εσωτερικού και εξωτερικού χώρου. Τα περισσότερα είδη παίζονται σε έναν διάδρομο, μια επίπεδη επιφάνεια από ξύλο η μία συνθετική απομίμηση ξύλου. Το πραγματικό μήκος ενός διαδρόμου είναι 60 πόδια μετρώντας από την αρχή του διαδρόμου μέχρι την πρώτη κορίνα. Το πλάτος του διαδρόμου θα πρέπει να είναι περίπου 103–104 cm. Το μπόουλινγκ με δέκα κορίνες, είναι εξέλιξη του μπόουλινγκ με 9 κορίνες του 19ο αιώνα. Οι κορίνες αυτού του είδους έχουν ύψος 36 εκατοστά και 12 εκατοστά διάμετρο στο πιο παχύ σημείο τους και δεν πρέπει να ζυγίζουν πάνω από 1,7 κιλά. Μία κανονική μπάλα έχει διάμετρο 22 εκατοστά και περιφέρεια 67 εκατοστά και δεν ζυγίζει πάνω από 7.3 κιλά. Κάθε μια έχει δύο με τρεις τρύπες που μπαίνουν τα δάχτυλα για να πιάνεις την μπάλα. Το candlepin bowling, παίζεται στον ανατολικό Καναδά και στην Νέα Αγγλία, είναι μια παραλλαγή του μπόουλινγκ με τις 10 μπάλες μόνο που οι κορίνες έχουν διπλό "λαιμό" και είναι οι ψηλότερες όλων των ειδών. Το duckpin bowling, παίζεται στα νοτιότερα μέρη της Νέας Αγγλίας, στις ΗΠΑ και στον ανατολικό Καναδά. Είναι και αυτό μια παραλλαγή του μπόουλινγκ με τις 10 κορίνες και αποτελείται από μικρές κοντόχονδρες κορίνες συνήθως με λάστιχο στο φαρδύτερο σημείο τους. Η πρότυπη κορίνα του είδους αυτού έχει ύψος 24 εκατοστά και διάμετρο 10 εκατοστά στο φαρδύτερο σημείο τους και δεν ζυγίζουν πάνω από 0.7 κιλά. Η κανονική μπάλα του είδους αυτού δεν έχει καθόλου τρύπες. Η μεγαλύτερη διάμετρος είναι 13 εκατοστά. Οι μπάλες του candlepin και του duckpin μπόουλινγκ δεν ζυγίζουν πάνω από 1.7 κιλά. Το μπόουλινγκ με 5 κορίνες, παίζεται στον Καναδά. Το nine-pin skittles, παίζεται στην Ευρώπη.Ο κύριος στόχος του παιχνιδιού είναι να κερδίσεις 300 πόντους.
Μυκηναϊκός Στρατός

Με τον όρο Μυκηναϊκός Στρατός εννοούμε τον στρατό της αρχαίας πόλης των Μυκηνών, η οποία άνθησε την περίοδο 1600 με 1100 π.Χ. Ο στρατός των Μυκηνών έφθασε στο απόγειο της δόξας του κατά τη διάρκεια του δεκαετούς Τρωικού πολέμου (1194-1184 π.Χ), ωστόσο διαλύθηκε το 1104 π.Χ κατά τη διάρκεια της καθόδου των Δωριέων.

 Κύρια πηγή για την ιεραρχία στον μυκηναϊκό στρατό είναι οι πινακίδες σε Γραμμική Β. Σύμφωνα μ' αυτές, ανώτατος διοικητής στον στρατό των Μυκηνών ήταν ο άναξ (wa-na-ka) και ακολουθούσε ο πολέμαρχος, ο οποίος έφερε τον τίτλο του λαγέτη (ra-wa-ke-ta). Οι αξιωματικοί των μονάδων έφεραν τον τίτλο του μοιρόπα (mo-ro-qa) και άνηκαν στην κοινωνική τάξη των γαιοκτημόνων. Η κοινωνική θέση του κάθε στρατιώτη είχε μεγάλη σημασία, καθώς οι αρματομάχοι ήταν μέλη των ανώτερων κοινωνικών τάξεων, ενώ οι πεζοί ήταν μέλη φτωχών οικογενειών. Ο στρατός των Μυκηναίων ήταν χωρισμένος σε σταθμούς - ο κάθε σταθμός αποτελείτο από το 200 άτομα. Σύμφωνα με τον Δρ. Νικόλα Σολ. Δεπάστα, ο επιθετικός οπλισμός των Μυκηναίων περιλάμβανε δόρατα, τόξα, βέλη, επιμήκη ξίφη και εγχειρίδια. Επίσης, οι πεζοί προστάτευαν το σώμα τους με κράνη, θώρακες και ασπίδες. Οι αρματομάχοι φορούσαν πανοπλία μεγάλου βάρους που τους καθιστούσε δυσκινήτους. Οι ανώτεροι αρματομάχοι έφεραν τον τίτλο επέται (e-qe-ta) και ήταν ακόλουθοι του άνακτος, ο οποίος τους προμήθευε με όλα τα απαραίτητα υλικά για την υπηρεσία τους. Ο ΣΤΡΑΤΟΣ ΤΩΝ ΑΡΧΑΙΩΝ ΕΛΛΗΝΩΝ ΚΑΙ ΤΩΝ ΒΥΖΑΝΤΙΝΩΝ, ΔΡ ΝΙΚΟΛΑΟΣ ΣΟΛ. ΔΕΠΑΣΤΑΣ, ΙΣΤΟΡΙΚΟΣ-ΑΡΧΑΙΟΛΟΓΟΣ, ΔΙΕΥΘΥΝΣΗ ΙΣΤΟΡΙΑΣ ΣΤΡΑΤΟΥ, σελ. 1-2
Αντώνιος Μηλιαράκης

Ο Αντώνιος Μηλιαράκης (Αθήνα, 7 Απριλίου 1841 - Αθήνα, 8 Απριλίου 1905) ήταν Έλληνας γεωγράφος, πανεπιστημιακός και ιστορικός του 19ου αιώνα. Διακρίθηκε για τις ιστορικές και γεωγραφικές μελέτες του.

 Γεννήθηκε στην Αθήνα στις 7 Απριλίου του 1841. Σπούδασε νομική στο Πανεπιστήμιο Αθηνών από το οποίο αποφοίτησε το 1864. Αργότερα εργάστηκε ως ιστορικός, γεωγράφος και καθηγητής νομικής στο πανεπιστήμιο Αθηνών και παράλληλα, διετέλεσε από το 1862 στενογράφος στo κοινοβούλιο, θέση την οποία κράτησε μέχρι το θάνατό του. Το διάστημα 1867 - 68, διετέλεσε γραμματέας της «Κεντρικής Επιτροπής» που διηύθυνε την Κρητική Επανάσταση που βρισκόταν σε εξέλιξη ενώ το 1879 συμμετείχε στην ακολουθία της τριμερούς επιτροπής που στάλθηκε από την Ελλάδα στην οθωμανική, τότε, Πρέβεζα για να διαπραγματευτεί τον καθορισμό των νέων συνόρων μεταξύ των δύο κρατών.Το 1882, υπήρξε ένα από τα ιδρυτικά μέλη της Ιστορικής και Εθνολογικής Εταιρείας της Ελλάδος, στην οποία διετέλεσε έφορος του αρχείου και αργότερα ισόβιος γραμματέας, αναπτύσσοντας ποικίλο και σημαντικής σημασίας ερευνητικό έργο μέσω μελετών που κάλυπταν ζητήματα ιστορικού και γεωγραφικού περιεχομένου.Απεβίωσε στις 8 Απριλίου του 1905 στην Αθήνα όπου και κηδεύτηκε. Ο Μηλιαράκης συνέγραψε μια πληθώρα αξιόλογων ιστορικών και γεωγραφικών έργων τα οποία διακρίνονται για την επιστημονική μεθοδολογία και την έμφαση στα ιστορικά, δημογραφικά, εθνολογικά, πολιτισμικά, λαογραφικά στοιχεία. Τρία από αυτά τα έργα, τα «Κυκλαδικά» ( 1874 ), η «Νεοελληνική γεωγραφική φιλολογία, ήτοι, κατάλογος των από του 1800-1889 γεωγραφηθέντων υπό Ελληνών» ( 1889 ) και η «Ιστορία του βασιλείου της Νικαίας και του Δεσποτάτου της Ηπείρου» βραβεύτηκαν από τον Σύλλογο προς προαγωγήν των ελληνικών σπουδών του Παρισιού.Άλλα συγγράμματα του Μηλιαράκη είναι τα «Υπομνήματα περιγραφικά των Κυκλάδων νήσων κατά μέρος» ( 1880, 1901 ), το εκδοθέν το 1876 «Ολίγαι λέξεις περί της καταγωγής του Σκενδέρμπεη» με το οποίο προσπάθησε να αντικρούσει τα επιχειρήματα Γερμανών ιστορικών περί σλαβικής καταγωγής του Γεωργίου Καστριώτη, η «Γεωγραφία Πολιτική Νέα και Αρχαία του Νομού Κεφαλληνίας» κ.ά. Αδαμάντιος Αδαμαντίου, «Αντώνιος Μηλιαράκης », Δελτίον της Ιστορικής και Εθνολογικής Εταιρείας της Ελλάδος, τομ. ΣΤ', σελ.676-681 Αικατερίνη Δερμιτζάκη (2013). Το Εθνικό Ιστορικό Μουσείο της Ιστορικής και Εθνολογικής Εταιρείας της Ελλάδος: ίδρυση, συλλεκτική πολιτική και άλλες δράσεις (1882-1926). Αθήνα: Εθνικό και Καποδιστριακό Πανεπιστήμιο Αθηνών. Εμπρός, 10 Απριλίου 1905. Νέος Ελληνομνήμων, 1905, Τεύχος Β, σελ. 251-255 Εθνικό Ιστορικό Μουσείο Ελλάδος. Αντώνιος Μηλιαράκης βιογραφικά στοιχεία από το Ινστιτούτο Νεοελληνικών Ερευνών Παύλος Διομήδης (1894). Εικονογραφημένη Εστία. Αθήνα: Γεώργιος Δροσίνης, Τυπογραφείο της Εστίας. Ανακτήθηκε στις 4 Απριλίου 2010.
321

Η τρέχουσα σελίδα αφορά το έτος 321 κατά το Γρηγοριανό ημερολόγιο Το έτος 321 (CCCXXI ) ήταν ένα κοινό έτος που ξεκινούσε την Κυριακή. Εκείνη την εποχή ήταν γνωστό ως το Έτος των Υπάτων Κρίσπου και Κωνσταντίνου (ή, λιγότερο γνωστό, το Έτος 1074 από Κτήσεως Κόσμου). Η ονομασία 321 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Αυτοκράτορας Κωνσταντίνος Α΄ απωθεί τους Γότθους από τα σύνορα του Ίστρου Ποταμού (Δούναβη) και αποκαθιστά την Τραϊάνεια Γέφυρα. Οδηγεί μία αποστολή στην παλιά επαρχία της Δακίας (σημερινή Ρουμανία) και συνάπτει ειρήνη με τους βαρβάρους. 7 Μαρτίου - Ο Κωνσταντίνος Α΄ υπογράφει διάταξη κατευθύνοντας τους αστούς κατοίκους να απέχουν από την εργασία τους και τις επιχειρήσεις να κλείνουν τη σεβάσμια ημέρα του Ηλίου (Κυριακή). Μία εξαίρεση γίνεται για τη γεωργία. Ασία Ο Τουομπά Χερού αρχίζει ένα πραξικόπημα εναντίον του ξαδέλφου του, Τουομπά Γιουλού, και γίνεται νέος πρίγκιπας του Ντάι. Τέχνες και επιστήμες Ο Καλκίδιος μεταφράζει Πλάτωνα στα λατινικά. Τροφές και ποτά Ο Κωνσταντίνος Α΄ αναθέτει στους καταδίκους να αλέθουν το Ρωμαϊκό αλεύρι, σε μία κίνηση να διατηρήσει κάτω την αυξανομένη τιμή της τροφής σε μία αυτοκρατορία, της οποίας ο πληθυσμός έχει συρρικνωθεί εξαιτίας της πανώλης (βλέπε 309). Θρησκεία Επιτρέπεται στη Χριστιανική Εκκλησία να διακρατεί περιουσία. Μία σύνοδος που συγκαλείται στην Αλεξάνδρεια καταδικάζει τον Αρειανισμό. 3 Ιουλίου - Ουαλεντινιανός Α΄, Ρωμαίος αυτοκράτορας (πεθαίνει το 375) Ντου Λινγκυάνγκ, αυτοκράτειρα της Δυναστείας των Τζιν (πεθαίνει το 341) Τζιν Τσανγκντί, αυτοκράτορας της Δυναστείας των Τζιν (πεθαίνει το 342) Τουομπά Γιουλού, Κινέζος πρίγκιπας των Τουομπά [[Ντάι (Δεκαέξι Βασίλεια)|Ντάι]
Πρωτάθλημα ποδοσφαίρου Ρωσίας 2013-14

Το Πρωτάθλημα ποδοσφαίρου Ρωσίας 2013-14 (ρωσικά: Чемпионат России по футболу 2013/2014) ήταν το 22ο Πρωτάθλημα Ρωσίας στην ιστορία του θεσμού. Ξεκίνησε στις 13 Ιουλίου του 2013 και έληξε στις 17 Μαΐου του 2014, με χειμερινή παύση από τις 6 Δεκεμβρίου του 2013 έως τις 6 Μαρτίου του 2014.Μετείχαν 16 ομάδες, με την ΤΣΣΚΑ Μόσχας ως κάτοχο του τίτλου της προηγούμενης περιόδου.

 Οι 16 ομάδες δίνουν εντός και εκτός έδρας αγώνες αναμεταξύ τους. Οι αγώνες είναι συνολικά 240, με κάθε ομάδα να δίνει 30 αγώνες Οι ομάδες που τερματίζουν στη 15η και 16η θέση του βαθμολογικού πίνακα, υποβιβάζονται στη ΦΝΛ, ενώ οι δύο πρώτες ομάδες της ΦΝΛ προβιβάζονται στο Πρωτάθλημα Ρωσίας για την περίοδο 2014/15. Οι ομάδες που τερματίζουν στη 13η και 14η θέση του βαθμολογικού πίνακα, μετέχουν σε αγώνες πλέι-οφ υποβιβασμού, με τις αντίστοιχες ομάδες της 3ης και 4ης θέσης της ΦΝΛ, με στόχο δύο θέσεις στο Πρωτάθλημα Ρωσίας της περιόδου 2014/15. Πηγή: РФПЛ(Π) = Πρωταθλήτρια, (Υ) = Υποβιβασμός, (Α) = Άνοδος, (Ο) = Νικήτρια πλέι-οφ, (Γ) = Μετέχει στον επόμενο γύρο 1 Η Ροστόφ κατέκτησε το Κύπελλο Ρωσίας 2013/14 και ως εκ τούτου κέρδισε μία θεση στο γύρο των πλέι-οφ του ΟΥΕΦΑ Γιουρόπα Λιγκ 2014-15. Ωστόσο δεν έλαβε αδειοδότηση από τη Ρωσική Ποδοσφαιρική Ένωση (РФС) και τη θέση της πήρε η Σπαρτάκ. Η απόφαση της РФС ανατράπηκε από το CAS και η Ροστόφ επέστρεψε στο Γιουρόπα Λιγκ. Πηγή: РФПЛ1 Η γηπεδούχος ομάδα παρατίθεται στην αριστερή πλευράΧρώματα: Μπλε = νίκη γηπεδούχου ομάδας, Κίτρινο = ισοπαλία, Κόκκινο = νίκη φιλοξενούμενης ομάδας Επίσημος ιστότοπος
HBO

Το HBO (Home Box Office) αποτελείται από ένα σύνολο πολλών καλωδιακών καναλιών των Ηνωμένων Πολιτειών, που ανήκει στον όμιλο εταιριών της Warner Bros. Discovery. Από τον Μάρτιο του 2011, οι συνδρομητές έφτασαν τους 28.200.000 στις ΗΠΑ, γεγονός που το καθιστά το δεύτερο μεγαλύτερο συνδρομητικό κανάλι στην Αμερική μετά το Encore το οποίο έφτασε τους 33.100.000 συνδρομητές τον Ιούλιο του 2011. Εκτός από τις Ηνωμένες Πολιτείες, το HBO μεταδίδει και σε τουλάχιστον 151 χώρες σε σε όλο τον κόσμο. Το πρόγραμμα του HBO περιλαμβάνει κυρίως κινηματογραφικές ταινίες και πρωτότυπες σειρές, ντοκιμαντέρ, αγώνες πυγμαχίας, περιστασιακά stand-up comedy και αφιερώματα συναυλιών. Το HBO θεωρείται το καλύτερο συνδρομητικό κανάλι όλων των εποχών.

 Νοέμβριος 1972–Αύγουστος 1975: "This is HBO, the Home Box Office. Premium Subscription Television from Time-Life." Αύγουστος 1975–Ιούνιος 1976: "Different and First" Ιούνιος 1976–Μάιος 1978: "The Great Entertainment Alternative" Μάιος 1978–Οκτώβριος 1979: "The Home Box" Οκτώβριος 1979–Φεβρουάριος 1982: "HBO People Don't Miss Out" Φεβρουάριος 1982–Μάρτιος 1984: "Start with Us on HBO"/"America's Leading Premium Television Network"/"All the Day, Premium Television, HBO" Μάρτιος 1984–Ιούνιος 1985: "There's No Place Like HBO" Ιούνιος 1985–Ιούλιος 1988: "Let's All Get Together" Ιούλιος 1988–Φεβρουάριος 1989: "Watch Us Here on HBO" Φεβρουάριος 1989–Ιούλιος 1990: "Nobody Brings It Home Like HBO" (χρησιμοποιήθηκε εναλλακτικά μεταξύ 1988 και 1989) Οκτώβριος 1989–Νοέμβριος 1990: "Simply The Best" Νοέμβριος 1990–Νοέμβριος 1992: "The Best Time on TV"/"The Best Movies" Νοέμβριος 1992–Οκτώβριος 1993: "We're HBO" Οκτώβριος 1993–Σεπτέμβριος 1995: "We're Out of Town Today" Σεπτέμβριος 1995–Οκτώβριος 1996: "Something Special's On" Οκτώβριος 1996–Απρίλιος 2009: "It's Not TV. It's HBO." 2006–2009: "Get More" (σλόγκαν για την Ιστοσελίδα του HBO) Απρίλιος 2009–παρόν: "It's More Than You Imagined. It's HBO." 2010–παρόν: "This is HBO." (μόνο για τους συνδρομητές) 2011-παρόν: "It's HBO." Sex and the City 1998-2004 Οι Σοπράνος 1999-2007 Six Feet Under (Γραφείο κηδειών Φίσερ) 2001-2005 The wire 2002-2008 Entourage 2004-2011 True blood 2008-2014 Boardwalk empire 2010-2014 Game of thrones 2011-2019 The newsroom 2012-2014 Girls 2012-2017 Veep 2012-2019 True detective 2014-2019 The night of 2016 The leftovers 2014-2017 Westworld 2016- Μυστικά και ψέματα 2017-2019 Τσερνόμπιλ 2019 Euphoria 2019- His dark materials 2019- Watchmen 2019 Επίσημος ιστότοπος
Αρχαιολογικό Μουσείο Κυθήρων

Το Αρχαιολογικό Μουσείο Κυθήρων βρίσκεται σε κτήριο, το οποίο έχει εμβαδόν 191,93 τ.μ. και είναι χωροθετημένο σε έκταση με εμβαδόν 989,955 τ.μ., στα Κύθηρα και συγκεκριμένα στην χώρα των Κυθήρων. Το μουσείο από το 2016 είναι πλήρως ανακαινισμένο και σύγχρονο, οι επισκέπτες μπορούν ελεύθερα να συνδεθούν στο διαδίκτυο, καθώς επίσης υπάρχει και εύκολη πρόσβαση στα άτομα με ειδικές ανάγκες. Πιο συγκεκριμένα το μουσείο διαθέτει για τα άτομα με μειωμένη όραση ή αδυναμία στην όραση ακριβή αντίγραφα των ευρημάτων για την οπτική επαφή. Επιπλέον παρέχει δωρεάν έντυπο οδηγό ευρημάτων, ο οποίος είναι γραμμένος με κώδικα Μπράιγ.

 Στο μουσείο υπάρχουν δύο αίθουσες. Στην πρώτη αίθουσα υπάρχουν ευρήματα και αντικείμενα από τα προϊστορικά και κλασσικά χρόνια ενώ η δεύτερη αίθουσα περιέχει πιο πρόσφατα ευρήματα. Επειδή το μουσείο των Κυθήρων έχει περιορισμένο χώρο και δεν μπορεί να στεγάσει τον ποικίλο αριθμό ευρημάτων από τις ανασκαφές, όπου πολλά από αυτά βρίσκονται στο Αρχαιολογικό Μουσείο Πειραιώς. Το κτήριο όπου στεγάζεται το μουσείο έχει παραχωρηθεί από τον ΚυθηραΪκό Σύνδεσμο το 1911. Το 1975 το μουσείο άρχισε να ανήκει στο Υπουργείο Πολιτισμού. Το 1981 το μουσείο ανακαινίσθηκε προκειμένου να εγκατασταθούν αρχαιολογικά ευρήματα που βρέθηκαν ύστερα από ανασκαφές. Το 2006 έγινε στα Κύθηρα ένας μεγάλος σεισμός με αποτέλεσμα να προκληθούν πολλές ζημιές στο μουσείο. Έτσι το το 2013 το κτήριο όπου στεγάζεται αναγκάστηκε να εκκενωθεί με σκοπό να αρχίσουν επισκευές έτσι ώστε να επιδιορθωθούν οι βλάβες του μουσείου. Οι επισκευές τελειοποιήθηκαν το 2015 και το μουσείο έγινε ξανά επισκέψιμο στις 8 Μαΐου 2016. Στο αρχαιολογικό μουσείο των Κυθήρων υπάρχουν συνολικά 665 αρχαιολογικά ευρήματα. Μερικά από τα σημαντικότερα εκθέματα που στεγάζονται στο μουσείο είναι: Λίθινα εργαλεία που βρέθηκαν στην Παλαιόπολη που ήταν Μινωική Αποικία Αγγεία Το μαρμάρινο λιοντάρι των Κυθήρων του 6ου αιώνα π.Χ. Διάφορα Αντικείμενα που είχαν δοθεί ως αφιερώματα στον ιερό ναό της Αθηνάς στο Παλαιόκαστρο Αναθήματα από το ιερό κορυφής Αγίου Γεωργίου Νομίσματα από τον ιερό ναό του Ποσειδώνα στην Αντιδραγονέρα. Επισκεφτείτε τα Κύθηρα Υπουργείο Πολιτισμού και Αθλητισμού
Α.Ο. Αστέρας Καισαριανής

Ο Αστέρας Καισαριανής είναι αθλητικό σωματείο που εδρεύει στην Καισαριανή, προάστιο της Αθήνας. Επίσημο έτος ίδρυσης είναι το 2022. Έχει για χρώματα το κόκκινο, το λευκό και το μπλε και για έμβλημά του το αστέρι. Έδρα του αποτελεί το Δημοτικό Γήπεδο Καισαριανής «Μιχάλης Κρητικόπουλος», ενώ παλαιότερα έδρευε επίσης στο γήπεδο Νήαρ Ηστ Καισαριανής.Σήμερα αγωνίζεται στη τοπική Α΄ Κατηγορία Ε.Π.Σ. Αθηνών.

 Το καλοκαίρι του 2022 ο ιστορικός Εθνικός Αστέρας συγχωνεύτηκε με τον Μικρασιατικό Καισαριανής (έτος ιδρύσεως 1971) που αγωνιζόταν στην Α' ΕΠΣΑ και μετονομάστηκε σε «Μικρασιατικός Εθνικός Αστέρας Α.Ο. Καισαριανής». Τη σεζόν 2022-23, την πρώτη του χρονιά με τη νέα του επωνυμία, ο Μικρασιατικός Εθνικός Αστέρας κατέκτησε για πρώτη φορά το Κύπελλο ΕΠΣΑ, νικώντας τον Άρη Πετρούπολης, ομάδα Γ΄ Εθνικής, με 1-0 στον τελικό στο γήπεδο «Γεώργιος Καμάρας», ενώ παράλληλα έχασε την είσοδο του στο ειδικό πρωτάθλημα στην ισοβαθμία με το Χαϊδάρι. Το καλοκαίρι του ίδιου έτους μετονομάστηκε σε Αστέρας Καισαριανής ύστερα από την σύμπραξη και του Γ.Σ. Καισαριανής. Κύπελλο ΕΠΣΑ (1): 2022-23 Τα επίσημα χρώματα του συλλόγου είναι το μπλε, το ερυθρό και το λευκό και έμβλημά του ένα κόκκινο αστέρι. Η σελίδα του Αστέρα Καισαριανής στο Facebook
Μελούντα

Η Μελούντα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Melounta». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Αεροδρόμιο της Μπίσκρα

Το αεροδρόμιο Μοχάμεντ Χιντέρ ή αεροδρόμιο Μπίσκρα Ουακντά (IATA: BSK, ICAO: DAUB) είναι αεροδρόμιο στην Αλγερία το οποίο βρίσκεται περίπου 12 χλμ. βόρεια βορειοανατολικά του Ουμάς και περίπου 200 χλμ. νοτιοδυτικά της Κωνσταντίνης. Εξυπηρετεί την πόλη Μπίσκρα.

 Κατά τη διάρκεια του Β΄ Παγκοσμίου Πολέμου, το αεροδρόμιο ήταν γνωστό ως «Αεροδρόμιο της Μπίσκρα». Ήταν σημαντική βάση της πολεμικής αεροπορίας των Ηνωμένων Πολιτειών κατά τη διάρκεια της εκστρατείας της Βόρειας Αφρικής εναντίον των γερμανικών Άφρικα Κορπς. Στις γνωστές μονάδες μάχης που είχαν τη βάση τους στο αεροδρόμιο ήταν: το γενικό αρχηγείο, η 5η Πτέρυγα Βομβαρδιστικών (Ιανουάριος–Μάρτιος 1943), το 1ο Σμήνος Μαχητικών (14 Δεκεμβρίου 1942–Φεβρουάριος 1943) με P-38 Lightning, το 97ο Σμήνος Βομβαρδιστικών (25 Δεκεμβρίου 1942-8 Φεβρουαρίου 1943) με Boeing B-17 Flying Fortress και το 301ο Σμήνος Βομβαρδιστικών (16 Δεκεμβρίου 1942–17 Ιανουαρίου 1943) με Boeing B-17 Flying Fortress. Κατάλογος αεροδρομίων της Αλγερίας Τρέχουσες καιρικές συνθήκες στο αεροδρόμιο
Πάτνα

Η Πάτνα (αγγλικά: Patna) είναι πρωτεύουσα της Ινδικής πολιτείας Μπιχάρ. Σύμφωνα με την απογραφή του 2011, η Πάτνα έχει 1.683.200 κατοίκους και είναι η μεγαλύτερη πόλη στη πολιτεία, δεύτερη μεγαλύτερη στην Ανατολική Ινδία, μετά την Καλκούτα και 19η μεγαλύτερη στο σύνολο της χώρας. Η πόλη είναι χτισμένη στις νότιες όχθες του Γάγγη, στο σημείο που δέχεται τα νερά του Γκάντακ, στο ανατολικό τμήμα της πεδιάδας του Γάγγη σε υψόμετρο 53 μέτρων.

 Η Πάτνα είναι ένας από τους οικισμούς που κατοικούνται συνεχώς για το μεγαλύτερο χρονικό διάστημα. Ο Βούδας την επισκέφθηκε τον 6ο αιώνα π.Χ. όταν ήταν ακόμη μικρό χωριό, γνωστό ως Παταλιπούτρα. Εκείνη την περίοδο στην πόλη κατασκευαζόταν από τον Ατζτσάτρου ένα οχυρό για την άμυνα της αυτοκρατορίας του έναντι του βασιλείου των αντιπάλων του. Ένας από τους διαδόχους του, ο Ουνταγιαμπάντρα μετέφερε την πρωτεύουσα της αυτοκρατορίας στη Πάτνα στα μέσα του 5ου αιώνα π.Χ. Ο Μεγασθένης που επισκέφθηκε την πόλη την περιέγραψε ως μια από τις μεγαλύτερες που είχε δει. Υπολογίζεται ότι περίπου το 300 π.Χ. είχε περίπου 400.000 κατοίκους. Η πόλη συνέχισε να είναι το διοικητικό κέντρο των δυναστειών Μαουρύα, Γκούπτα και Πάλα. Η πόλη καταστράφηκε τον 12ο αιώνα από επιθέσεις Μουσουλμάνων. Η πόλη αναβίωσε ξανά τον 16ο αιώνα από τον Σερ Σαχ Σούρι και πήρε το όνομα Πάτνα. Η πόλη πέρασε στη κατοχή των Βρετανών το 1764, μετά από την καθοριστική μάχη του Μπουξάρ. Η πόλη συμμετείχε στην επανάσταση του 1857 και κέρδισε την ανεξαρτησία της το 1947, μαζί με την υπόλοιπη Ινδία. Η Πάτνα έχει εύφορη γη και γι' αυτό είναι από την αρχαιότητα μείζον αγροτικό και εμπορικό κέντρο. Τα κύρια προϊόντα που παράγει είναι δημητριακά, ζαχαροκάλαμα, σουσάμι και ρύζι Πάτνα. Η Πάτνα σήμερα είναι η 21η ταχύτερα αναπτυσσόμενη πόλη στο κόσμο και 5η ταχύτερα στην Ινδία. Το 2009 η Παγκόσμια Τράπεζα κατέταξε τη Πάτνα ως δεύτερη ανάμεσα στις πόλεις της Ινδίας (μετά το Δελχί) όσον αφορά την ευκολία να ανοίξει μια επιχείρηση.
Εουτζέντ Μπουσπέπα

Ο Εουτζέντ Μπουσπέπα (2 Ιουλίου 1984), γνωστός ως Τζέντ Μπουσπέπα, είναι Αλβανός τραγουδιστής και συνθέτης. Κέρδισε τον μουσικό διαγωνισμό Festivali i Këngës με το τραγούδι "Mall" και εκπροσώπησε την Αλβανία στον Διαγωνισμό Τραγουδιού της Eurovision 2018 στην Λισαβόνα κατακτώντας την 11η θέση στον τελικό. Συγκέντρωσε 162 πόντους στον πρώτο ημιτελικό και 184 στον τελικό.

 Ο Bushpepa γεννήθηκε στις 2 Ιουλίου 1984 στο Ρεσέν. Ξεκίνησε να τραγουδά από μικρή ηλικία και μόλις τελείωσε το λύκειο έφυγε για λίγα χρόνια από την Αλβανία και μετακόμισε στην Ιταλία. Μετά την επιστροφή του στην Αλβανία, ξεκίνησε να εργάζεται ως τραγουδιστής το 2006 στο Top Channel, ένας εθνικός εμπορικός τηλεοπτικός σταθμός που βρίσκεται στα Τίρανα. Ο Bushpepa μπήκε στο Top Channel το 2006 ως τραγουδιστής και από τότε αποτελεί μέρος της αλβανικής μουσικής σκηνής. Σιγά-σιγά έχει γίνει ένας από τους γνωστότερους τραγουδιστές στην Αλβανία. Η καριέρα του ξεκίνησε με το δημοφιλές αλβανικό ροκ τραγούδι ”Maska e Madheshtise”, που κυκλοφόρησε το 2007 κατά το φεστιβάλ TOP FEST 4. Στον ίδιο διαγωνισμό, συμμετείχε επίσης με μια ροκ μπάντα που λεγόταν Sunrise, με την οποία τραγούδησε το τραγούδι "Engjell". Μετά από αυτό το δημοφιλές ξεκίνημα, συνέχισε να συμμετέχει σε άλλους διαγωνισμούς και να εργάζεται πάνω σε νέα μουσική. Ο Bushpepa και η μπάντα του άνοιξαν την συναυλία της ροκ μπάντας Deep Purple που πραγματοποιήθηκε στην Αλβανία τον Μάρτιο του 2007. Η διεθνής καριέρα του έγινε άξια προσοχής όταν του ζητήθηκε να ανοίξει την συναυλία των Duff McKagan την 1η Ιουνίου 2011 στα Τίρανα. Κατά την διάρκεια ενός παραδοσιακού φεστιβάλ μπύρας στα Κορυτσά στις 18 Αυγούστου 2013, ο Bushpepa τραγούδησε με τον Ron "Bumblefoot" Thal, τον κιθαρίστα των Guns N' Roses. Το 2014 ο Eugent συμμετείχε στην μπάντα Darkology ως τραγουδιστής. Ο Bushpepa εκπροσώπησε την Αλβανία στον Διαγωνισμό Τραγουδιού της Eurovision το 2018 στην Λισαβόνα με το τραγούδι "Mall". 2008: Best Male Top Fest 5. Enderr Reale ft. Gledis 2009: Vodafone Club Top Fest 6. Stine Dreqi 2011: Best Male Top Fest 8. Rebel pa Hije Cmimi 2015: Cmimi Honorifik #TopFestiFundit Top Fest 12. Prane Finishit Jordan, Paul (23 December 2017). "Eugent Bushpepa to represent Albania at Eurovision 2018!". eurovision.tv GrandeRock.com Darkology announces new line-up for tour 2014 Αρχειοθετήθηκε 2017-12-26 στο Wayback Machine. The HDI: Bumblefoot in Albania Αρχειοθετήθηκε 2016-04-29 στο Wayback Machine. http://www.teksteshqip.com/gent-bushpepa/tekste https://web.archive.org/web/20140305222117/http://minneapolis.ourcityradio.com/uncategorized/city-radio-minneapolis-metal-proudly-welcomes-eugent-bushpepa-todays-featured-artists http://www.sevengates.it/news2009_PART2.php http://rockeandobcn.blogspot.com.es/2014/11/overkillprongenforcerdarkology.html Σελίδα στο Facebook Σελίδα στο Twitter Σελίδα στο Instagram
Ελαιόφυτο Αμφιλοχίας Αιτωλοακαρνανίας

47 Για συνώνυμους οικισμούς στην Ελλάδα δείτε το λήμμα: Ελαιόφυτο (αποσαφήνιση) Το Ελαιόφυτο (πρώην Χλιμπορίτας) είναι ορεινό χωριό στην Περιφερειακή Ενότητα Αιτωλοακαρνανίας σε υψόμετρο 460 μέτρων. Σύμφωνα με την απογραφή του 2011, ο πληθυσμός του ανέρχεται στους 47 κατοίκους.

 Το Ελαιόφυτο βρίσκεται στα βόρεια όρια με την Περιφερειακή Ενότητα Άρτας. Απέχει 48 χλμ. Β. από την Αμφιλοχία και 26 χλμ. ΝΑ. από την Άρτα. Σημαντικό αξιοθέατο είναι η μονή Δρυμοναρίου η οποία βρίσκεται στα βόρεια του χωριού και το δρόμο για τη Φλωριάδα (Λιάσκοβο). Από το 1986 έχει χαρακτηριστεί ως ιστορικό διατηρητέο μνημείο και "το καθολικό είναι στενόμακρη βασιλική χτισμένη σε διαφορετικά χρονικά διαστήματα (με παλαιότερη χρονολογία 1639), με ξυλόγλυπτο τέμπλο, οροφή με ρομβόσχημο φάτνωμα, είναι δε κατάγραφη με τοιχογραφίες του 18ου αιώνα". Βορειοανατολικά του Ελαιόφυτου, στον παλιό οικισμό "Μέγας Στούρνος", υπάρχει ο ομώνυμος καταρράκτης ύψους 32 μέτρων. Η παλιά του ονομασία είναι Χλιμπορίτας και αναφέρεται το 1961 να ανήκει στην τότε κοινότητα Φλωριάδας. Το 1978 με το ΦΕΚ 18Α - 16/02/1978 μετονομάστηκε σε Ελαιόφυτον και οφείλει το όνομά του στις πολλές ελιές που καλλιεργούνται στην γύρω περιοχή. Σύμφωνα με το σχέδιο Καλλικράτης, μαζί με τη Φλωριάδα, τη Χρυσοπηγή, το Καθαροβούνι, την Καστριώτισσα, την Παλαιά Φλωριάδα, το Παλαιόκαστρο και τη Χρυσορράχη αποτελούν την Τοπική Κοινότητα Φλωριάδας που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 47 κατοίκων. Μέγας Στούρνος - καταρράκτης στο https://www.youtube.com Ελαιόφυτο Αγρινίου: στη δημοτική ενότητα Νεάπολης του δήμου Αγρινίου.
Υπηρεσία Εξωτερικής Φρούρησης Καταστημάτων Κράτησης

Η Υπηρεσία Εξωτερικής Φρούρησης Καταστημάτων Κράτησης (ΥΕΦΚΚ) είναι ελληνική δημόσια υπηρεσία υπαγόμενη στο Υπουργείο Προστασίας του Πολίτη, με αποστολή την εξωτερική φρούρηση των καταστημάτων κράτησης (δηλαδή των φυλακών), έξω από τους χώρους κράτησης στο εσωτερικό των φυλακών, για τους οποίους είναι υπεύθυνη η Σωφρονιστική Υπηρεσία. Η ΥΕΦΚΚ συστήθηκε το 1999 από τον υπουργό Δικαιοσύνης Ευάγγελο Γιαννόπουλο.

 Βασικός σκοπός και αποστολή της Υπηρεσίας Εξωτερικής Φρούρησης Καταστημάτων Κράτησης είναι η Εξωτερική Φρούρηση των Καταστημάτων Κράτησης, η φρούρηση των νοσηλευομένων σε οποιοδήποτε θεραπευτήριο καταδίκων και υποδίκων και η συνοδεία αυτών για ανάκριση ή παράσταση στα δικαστήρια, για ιατρική εξέταση κατά τη μετακίνηση λόγω λήψης έκτακτης άδειας ή άλλου έργου, Η φρούρηση των εισόδων των δικαστικών κτιρίων και της κεντρικής υπηρεσίας του Υπουργείου Δικαιοσύνης, Διαφάνειας και Ανθρωπίνων Δικαιωμάτων και η Φρούρηση των Εξωτερικών Θυρωρείων των Καταστημάτων Κράτησης.Η Υπηρεσία αυτή αποτελεί ιδιαίτερο ένστολο και ένοπλο σώμα, λειτουργεί με τους δικούς της κανονισμούς και για το προσωπικό της εφαρμόζονται οι διατάξεις που αφορούν τους δημόσιους πολιτικούς υπαλλήλους, σε συνδυασμό με τις διατάξεις και ρυθμίσεις που αφορούν το φυλακτικό προσωπικό των Καταστημάτων Κράτησης και του Κανονισμού Οργάνωσης και Λειτουργίας Της Υπηρεσίας Εξωτερικής Φρούρησης Καταστημάτων Κράτησης. Για την εκπλήρωση της αποστολής της εφοδιάζεται με τα αναγκαία μέσα και οπλισμό.Το προσωπικό της ΥΕΦΚΚ θεσμικά με βάση τους ισχύοντες νόμους έχει δομημένη ιεραρχία, αποτελούμενη από τους εξής πέντε βαθμούς: Αρχιφύλακας Α' (Διοικητής εκάστου Τμήματος Εξωτερικής Φρούρησης), Αρχιφύλακας Β' (Αξιωματικοί), Υπαρχιφύλακας Α', Υπαρχιφύλακας Β' (Υπαξιωματικοί) Φρουρός.Μέχρι σήμερα λόγω έλλειψης προσωπικού και μη λειτουργίας της Σχολής Βαθμοφόρων Εξωτερικής Φρούρησης του Υπουργείου Δικαιοσύνης, Διαφάνειας και Ανθρωπίνων Δικαιωμάτων, χρέη Αρχιφύλακα Α' και Αξιωματικών Υπηρεσίας εκτελούν αποσπασμένοι υπάλληλοι από την Ελληνική Αστυνομία, και όχι από την ίδια την ΥΕΦΚΚ. Το προσωπικό της Υπηρεσίας Εξωτερικής Φρούρησης Καταστημάτων Κράτησης, έχει οργανωθεί συνδικαλιστικά με τα πρώτα σωματεία από τα σημερινά 27 σε σύνολο να ιδρύονται από το 2001, καθώς από τις πρώτες ημέρες λειτουργίας της ειδικής αυτής υπηρεσίας - η οποία είναι η μοναδική πολιτική δημόσια υπηρεσία που το προσωπικό της στο σύνολό του είναι ένστολο και ένοπλο, με αστυνομικά καθήκοντα κατά τη διάρκεια εκτέλεσης της υπηρεσίας τους - αναδείχτηκε η ανάγκη μιας διαφορετικής συνδικαλιστικής παρουσίας.Το 2002 ιδρύθηκε το δευτεροβάθμιο συνδικαλιστικό όργανο των Εξωτερικών Φρουρών, η Πανελλήνια Ομοσπονδία Υπαλλήλων Εξωτερικής Φρούρησης (Π.Ο.Υ.Ε.Φ.), η οποία αριθμεί 27 πρωτοβάθμιες συνδικαλιστικές οργανώσεις Εξωτερικών Φρουρών ανά την Ελλάδα και είναι μέλος της ΑΔΕΔΥ. Πανελλήνια Ομοσπονδία Υπαλλήλων Εξωτερικής Φρούρησης (Π.Ο.Υ.Ε.Φ.) Σωματείο Υπαλλήλων Εξωτερικής Φρούρησης Καταστημάτων Κράτησης Αττικής (ΣΥΕΦΚΚΑ)